V skladu s členom 20(1) finančne uredbe za 11. ERS se pri zahtevkih za prispevke najprej porabijo zneski, ki so na razpolago iz prejšnjih ERS, in sicer eden za drugim. Zato zahtevki za prispevke v okviru tega predloga zadevajo zneske iz 10. ERS za EIB ter zneske iz 11. ERS za Evropsko komisijo.

V skladu s členom 46 finančne uredbe za 11. ERS je EIB Evropski komisiji sporočila posodobljene ocene obveznosti in plačil za instrumente, ki jih upravlja.

V skladu s členom 19(7) finančne uredbe za 11. ERS se znesek, ki ga upravlja Evropska komisija, in znesek, ki ga upravlja Evropska investicijska banka (EIB), določita ločeno.

2.PRAVNA PODLAGA, SUBSIDIARNOST IN SORAZMERNOST

– notranjim sporazumom med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (v nadaljnjem besedilu: Notranji sporazum za 11. ERS),

– sedanjim Sporazumom o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (v nadaljnjem besedilu: Sporazum o partnerstvu AKP-EU), kakor je bil nazadnje spremenjen,

11. ERS in drugi še vedno odprti skladi ERS (to so 8., 9. in 10. ERS) se upravljajo v skladu z naslednjimi pravili:

•Razlogi za predlog in njegovi cilji

SKLEP SVETA

o finančnih prispevkih držav članic za financiranje Evropskega razvojnega sklada, vključno z drugim obrokom za leto 2019

SVET EVROPSKE UNIJE JE –

ob upoštevanju Pogodbe o Evropski uniji in Pogodbe o delovanju Evropske unije,

ob upoštevanju Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (v nadaljnjem besedilu: Notranji sporazum) ter zlasti člena 7 Notranjega sporazuma,

ob upoštevanju Uredbe Sveta (EU) 2018/1877 z dne 26. novembra 2018 o finančni uredbi, ki se uporablja za 11. Evropski razvojni sklad (v nadaljnjem besedilu: finančna uredba za 11. ERS), ter zlasti členov 19(3) in 19(4) Uredbe,

ob upoštevanju predloga Evropske komisije,

ob upoštevanju naslednjega:

(1)V skladu s postopkom iz členov 19 do 22 finančne uredbe za 11. ERS mora Evropska komisija do 15. junija 2019 predstaviti predlog, v katerem določi (a) znesek drugega obroka prispevka za leto 2019 in (b) spremenjeni letni znesek prispevka za leto 2019, v primerih, ko letni znesek odstopa od dejanskih potreb.

(2)V skladu s členom 46 finančne uredbe za 11. ERS je Evropska investicijska banka Evropski komisiji 24. aprila 2019 sporočila posodobljene ocene obveznosti in plačil za instrumente, ki jih upravlja.

(3)Člen 20(1) finančne uredbe za 11. ERS določa, da se pri zahtevkih za prispevke najprej porabijo zneski, določeni v prejšnjih ERS. Zato bi bilo treba pozvati k vplačilu sredstev v sklopu 10. ERS za EIB ter 11. ERS za Komisijo.

Svet je s Sklepom (EU) 2018/1715 dne 12. novembra 2018 na podlagi predloga Evropske komisije sprejel sklep, ki določa letni znesek prispevkov držav članic v ERS za leto 2019, in sicer v višini 4 400 000 000 EUR za Evropsko komisijo in v višini 300 000 000 EUR za Evropsko investicijsko banko.

Glede na to, da je Komisija predlagala izvedbo razvojnega in mednarodnega sodelovanja za obdobje 2021–2027 na nov način izvajanja, ki bo nadomestil trenutni sistem ERS, je Komisija zmanjšala svojo oceno plačil v okviru ERS in zato za 200 000 000 EUR znižala zgornjo mejo zneska za leto 2020 –

SPREJEL NASLEDNJI SKLEP:

Člen 1

Posamezni prispevki v Evropski razvojni sklad, ki jih države članice plačajo Evropski komisiji in Evropski investicijski banki v okviru drugega obroka za leto 2019, so določeni v razpredelnici v Prilogi k temu sklepu.

Člen 2

Zgornja meja letnega zneska prispevkov držav članic v ERS za leto 2020 se spremeni in znaša 4 700 000 000 EUR. Razdeli se na 4 400 000 000 EUR za Komisijo in 300 000 000 EUR za EIB.

Člen 3

Ta sklep začne veljati na dan objave v Uradnem listu Evropske unije.